Емил Павлов
Стената

chitanka.info

Стената е винаги вътре в нас,

извисена, стои непокътната.

Толкова лесно е да я скрием от другите,

с повечко усилия — от себе си.

Но сякаш се страхуваме от неизбежното —

най-неочаквано да дойде миг,

един измежду нас да се изправи с ярост,

очи кървясали във своята стена да впие

и в нея челото си силно да заблъска,

до окончателния край непредсказуем.

Какво тогава ще направим ние,

какво тогава трябва да направим?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.